Hindistondagi parlament saylovlari dunyoda eng qimmati bo‘ldi

Hindistonda bo‘lib o‘tayotgan parlament saylovlari ishtirok etayotgan ovoz beruvchilarning soniga ko‘ra dunyoda eng yirik bo‘lishi mumkin, deb yozadi “Vesti.ru”.

Qayd etilishicha, unda 900 millionga yaqin saylovchilar ishtirok etishi mumkin. Shuningdek, u dunyoda eng qimmat saylov bo‘lib, sarflangan xarajatlarning umumiy qiymati yetti milliard dollarni tashkil etgan. O‘rta hisobda har bir saylovchiga sakkiz dollardan to‘g‘ri kelgan.
Saylovda asosiy kurash ikki yetakchi siyosiy kuch — amaldagi Bosh vazir Narendra Modi partiyasi va muholifatchi Hindiston milliy kongressi o‘rtasida bo‘lib o‘tadi. Ovozlar hisob-kitobi 23-may kuni tugatilishi lozim.